[{"text_idx": "#000003", "text": "Apteekrite so\u0303nul peaks ka apteegis segatud ravimitel olema soodustus"}, {"text_idx": "#000004", "text": "Sotsiaalministeerium saatis koosko\u0303lastusringile eelno\u0303u, mille ja\u0308rgi luuakse alates ja\u0308rgmisest aastast uus ta\u0308iendava ravimihu\u0308vitise maksmise su\u0308steem. Loodav su\u0308steem muudaks inimeste jaoks taskukohasemaks eelko\u0303ige retseptiravimite hinnad, kuid apteekrite liit peab vajalikuks, et su\u0308steem kehtiks ka apteegis kohapeal valmistatud ravimite kohta, mille hinna vo\u0303iks haigekassa hu\u0308vitada sajaprotsendiliselt."}, {"text_idx": "#000005", "text": "Apteekrite liidu peaproviisor Kaidi Sarv u\u0308tles ERR-i raadiouudistele, et juba aastaid on liit ta\u0308helepanu juhtinud sellele, et retseptiravimid on soositumad kui apteegis kohapeal valmistatud ravimid."}, {"text_idx": "#000006", "text": "\"On u\u0308ldine po\u0303himo\u0303te, et teatud ravimid on 100-protsendilise soodustusega, osad 75-, 90-protsendilise soodustusega ja ko\u0303ik need ravimid, mis ei ole ei 90-, 75- ega 100-protsendilise soodustusega, on 50-protsendilise soodustusega. Aga on juhtunud niisugune kummaline olukord, et kui kirjutatakse va\u0308lja ravim, aga seda ravimit ei ole to\u0308o\u0308stuslikult olemas, vaid see on vaja valmistada apteegis, siis tegelikult selle ravimi hinnast u\u0308ldse midagi ei hu\u0308vitata,\" selgitas Sarv."}, {"text_idx": "#000007", "text": "Tema so\u0303nul on olukord eriti ebao\u0303iglane na\u0308iteks lastevanemate jaoks, sest ligi pooled apteegis valmistatud ravimitest on mo\u0303eldud just va\u0308ikelastele."}, {"text_idx": "#000008", "text": "\"Ko\u0303ige enam valmistatakse pulbreid ja esikohal on siin su\u0308damerikkega laste pulbrid. Kirjutatakse verero\u0303hu alandajaid, su\u0308dame ru\u0308tmi korrigeerivaid ravimeid ja ka teisi su\u0308damerikke puhul kasutatavaid ravimeid. Ja kogused, mida lapsed tarvitavad vo\u0303i inimesed saavad, on pa\u0308ris suured, sest korraga valmistatakse ja va\u0308ljastatakse 120-400 pulbrit. Ja hinnad ei ole mitte va\u0308ikesed,\" ra\u0308a\u0308kis ta."}, {"text_idx": "#000009", "text": "Sarv lisas, et olukord, kus apteegis valmistatud ravimi hind tuleb lapsevanemal enda taskust ta\u0308ies ulatuses kinni maksta, viib omakorda ka seaduslikkuse piiridest va\u0308ljuvate tegudeni."}, {"text_idx": "#000010", "text": "\"Praegu muidugi kasutatakse erinevaid skeeme. Puht praktikas, kus n-o\u0308 u\u0308ks silm kinni pigistatakse, on see, et kirjutatakse va\u0308lja mingisugune to\u0308o\u0308stuslikult toodetud ravim, mis on soodustusega ja sellest valmistatakse uus ravim. Igasuguseid skeeme on, aga need tegelikult ei ole pa\u0308ris seadusega koosko\u0303las ja selline seadusetus tuleks a\u0308ra lo\u0303petada,\" u\u0308tles Sarv."}, {"text_idx": "#000011", "text": "Olukorra lahendusena na\u0308ebki apteekrite liit, et va\u0308hemalt kuni 4-aastaste laste retseptiravimid peaksid kuuluma haigekassa poolt 100-protsendiliselt hu\u0308vitatavate ravimite hulka hoolimata sellest, kas tegemist on to\u0308o\u0308stusliku vo\u0303i apteegis valmistatud ravimiga."}, {"text_idx": "#000012", "text": "Nii sotsiaalministeerium kui ka haigekassa kujundavad ettepaneku suhtes oma seisukohta. Haigekassa tervise edenduse ja kommunikatskoonitalituse juhi Liis Hinsbergi so\u0303nul hu\u0308vitab juba ta\u0308na haigekassa va\u0308ikelaste ravimite hinnad 100-protsendiliselt, isegi kui need on vaja apteegis u\u0308mber to\u0308o\u0308delda."}, {"text_idx": "#000013", "text": "Uuest aastast saab ma\u0308a\u0308rata suurema ravimihu\u0308vitise"}, {"text_idx": "#000014", "text": "Astrid Oolberg: olen proviisor ja ma ei taha hakata apteegiomanikuks"}, {"text_idx": "#000028", "text": "400 miljoni leidmine: Reform vo\u0303taks vaesematelt, Eesti 200 ja sotsid rikkamatelt"}, {"text_idx": "#000031", "text": "Norstat: rahulolematus valitsusega on viimaste aastate ko\u0303rgeimal tasemel"}, {"text_idx": "#000041", "text": "Haigetele ja vanadele koertele hoiukodu pakkuv Irmeli: iga elu eest tuleb vo\u0303idelda"}, {"text_idx": "#000050", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]